b'\n_START_ARTICLE_\nAgata Freyer\n_START_SECTION_\n\xc5\xbdivljenje\n_START_PARAGRAPH_\nLeta 1964 je kon\xc4\x8dala Srednjo oblikovno \xc5\xa1olo, smer modno oblikovanje. Na Akademiji za likovno umetnost in oblikovanje v Ljubljani je diplomirala leta 1970 pri Francetu Miheli\xc4\x8du. Od tedaj je ustvarila scene, lutke in kostume za preko 40 predstav slovenskih in tujih lutkovnih gledali\xc5\xa1\xc4\x8d. Je sodelavka in \xc5\xbeivljenjska sopotnica slovenskega lutkarja in re\xc5\xbeiserja Edija Majarona. Med letoma 1970 in 2005 je bila zaposlena kot profesorica umetnostne zgodovine na ljubljanski Srednji trgovski \xc5\xa1oli, smer aran\xc5\xbeerski tehnik. Je soavtorica predmetnega kataloga znanj za predmet Zgodovina umetnosti v srednjih \xc5\xa1olah. Sedaj sodeluje kot predavateljica umetnostne zgodovine na univerzi za tretje \xc5\xbeivljenjsko obdobje.'